Store (50-65 millimeter), avlange, mørkt rødbrune trebukker. Hodet er stort, kjevene noe forstørrede og sigdformede. Fasettøynene er forholdsvis små, antennene er så lange som halve kroppen eller kortere, ganske tynne. Pronotum er mer eller mindre rektangulært, uten sagtakking langs sidekanten, men for- og bakhjørnene kan stikke ut. Dekkvingene er lange og parallellsidige med stumpvinklede "skuldre".